Krimolotro

La Krimolotro (Molothrus rufoaxillaris) estas specio de birdoj de la familio de Ikteredoj kaj genro de molotroj kiu enhavas 5 speciojn de nestoparazitaj birdoj.

Ĝi troviĝas en Argentino, Bolivio, Brazilo, Paragvajo kaj Urugvajo. Ties natura habitato estas paŝtejoj kaj tre degraditaj iamaj arbaroj.

Estas specio kun markata seksa duformismo, nome la 19,5 cm longa masklo estas tre brilnigra kun irizeco bruneca en dorso, flugiloj kaj vosto. Dume la ino estas senbrila bruneca, pli hela sube kun markata hela superokula strio. La beko estas mallonga kaj fortika ĉebaze. Beko kaj kruroj estas nigrecaj.

Ĝi formas grupojn vintre, foje en miksitaj kunmanĝantaroj kun aliaj molotrospecioj. Dum la reprodukta sezono ili vivas laŭ paroj.

Tiu specio apenaŭ kantas, nur elsendas akrajn kriojn kaj stridajn pepedojn.

 Referencoj 
 BirdLife International 2004.  Molothrus rufoaxillaris.   2006 IUCN Ruĝa Listo de Minacataj Specioj. Konsultita la 26an de Julio 2007.

Kategorio:Paseroformaj
Kategorio:Ikteredoj
Kategorio:Birdoj de Ameriko